Egil Bakke
Store norske leksikon,Samfunn,Politikk og offentlig forvaltning,Norsk politikk og offentlig forvaltning,Myndigheter i Norge,Embets- og tjenestepersoner
Egil Bakke er en tidligere offentlig tjenestemann, som var prisdirektør i Norge fra 1983 til 1995, et embete som siden 1994 blir kalt konkurransedirektør. Han er også kjent som en ivrig formidler av økonomifaget og økonomisk politikk til allmenheten.
Egil Bakke er utdannet cand.oecon., og var ansatt i Finansdepartementet fra 1954 til 1971. Han var ekspedisjonssjef i Forbruker- og administrasjonsdepartementet fra 1972 til 1974, og deretter avdelingsdirektør i Norges Industriforbund fra 1974 til 1983.Bakke har vært president i Polyteknisk forening, og ble i 1995 slått til ridder av 1. klasse av St. Olavs Orden. I 1990 ble han tildelt Fritt Ords honnørpris. Utvalgte utgivelser Økonomisk politikk (1975)  Norsk konkurransepolitikk – i dag og i fremtiden (1987)  Hvor mye politikk tåler Norge? (1995) Les mer i Store norske leksikon Konkurransetilsynet Polyteknisk forening